b'\n_START_ARTICLE_\nPoredni zaj\xc4\x8dek\n_START_SECTION_\nVsebina\n_START_PARAGRAPH_\nNekega prvega pomladnega dne sta sonce in zelena trata zvabila Tinko iz hi\xc5\xa1e. Od\xc5\xa1la je proti gozdu, kjer pa je sredi trate obstala, saj je vanjo gledal zaj\xc4\x8dek. Zaj\xc4\x8dek se ni prav ni\xc4\x8d bal in s Tinko sta se kmalu spoprijateljila. Skupaj sta tekala, se prekopicevala, se lovila in skrivala za grmovjem in drevesi, skupaj sta se celo umivala, jedla in spala. Dnevi so be\xc5\xbeali in bli\xc5\xbeal se je dan, ko bo moral zaj\xc4\x8dek skrbeti za dru\xc5\xbeino in se ne bosta mogla ve\xc4\x8d videti in se igrati skupaj. Nekega dne se je Tinka razjezila in zacepetala z nogami. Ko jo je mama vpra\xc5\xa1ala zakaj cepeta, je Tinka obto\xc5\xbeila zaj\xc4\x8dka, s katerim se je tako rada igrala. \xc4\x8cez nekaj dni sta se z zaj\xc4\x8dkom znova spoprijateljila, tekala sta okrog, se lovila in skrivala. Nekega jutra je Tinka pila belo kavo in jedla kruh z maslom. Bingljala je z nogami in se presedala, kava pa je pljusknila \xc4\x8dez rob skodelice. Potem so se odprla vrata in vstopil je bratec. Zagledal je veliko lu\xc5\xbeo kave na tleh in jo okregal, Tinka pa je spet obto\xc5\xbeila porednega zaj\xc4\x8dka. Prijateljstva z zaj\xc4\x8dkom tudi to ni skalilo, spet sta se lovila, skrivala in prekopicevala. Nekega popoldneva si je Tinka za\xc5\xbeelela \xc5\xbeogo tako mo\xc4\x8dno, da jo je vzela otrokom in jo skrila v grmovje. Otroci so spra\xc5\xa1evali Tinko, kje je \xc5\xbeoga, Tinka pa je \xc5\xa1e tretji\xc4\x8d obto\xc5\xbeila porednega zaj\xc4\x8dka. Poiskala je zaj\xc4\x8dka in zahtevala, da otrokom vrne \xc5\xbeogo. Zaj\xc4\x8dek seveda ni ni\xc4\x8desar vedel o \xc5\xbeogi, ker je ni skril. Okregal je Tinko in ji povedal, da prijatelji ne la\xc5\xbeejo. Povedal ji je tudi, da so doma dobili zaj\xc4\x8dke, da ni ve\xc4\x8d \xc4\x8dasa za igro in da se ne bosta ve\xc4\x8d videla. Zaj\xc4\x8dek je odskakljal, Tinka pa ga je zaman klicala. Nato se je obrnila in od\xc5\xa1la po \xc5\xbeogo ter jo vrnila otrokom. Od tistega dne se ni ve\xc4\x8d izgovarjala na porednega zaj\xc4\x8dka.'